**Լեոնարդո դա Վինչիի թանգարան** (իտալերեն՝ **Museo leonardiano di Vinci**), Վերածննդի դարաշրջանի հանճար Լեոնարդո դա Վինչիին նվիրված թանգարան Իտալիայի Տոսկանա մարզի Վինչի գյուղում ու նրա մերձակայքում։

Պատմություն
-----------

Դեռևս 1919 թվականին՝ Լեոնարդո դա Վինչիի մահվան չորսհարյուրամյա տարելիցը նշելու ժամանակ է ծագել Վինչիում նրան նվիրված թանգարան հիմնելու գաղափարը, մի գյուղում, որը սերտորեն կապված է Վերածնության հանճարի կյանքի պատմության հետ և նրա ծննդավայրը համարվող Անչիանոյից (Անկիանոյից) գտնվում է ընդամենը 3, իսկ Տոսկանայի մայրաքաղաք Ֆլորենցիայից՝ 30 կիլոմետր հեռավորության վրա։ Դրանից 34 տարի անց՝ 1953 թվականին, թանգարանը վերջապես բացվել է, և դրանում կարևոր դեր է խաղացել IBM-ը, որն անհատույց նվիրաբերել է Լեոնարդոյի գծագրերի ու նոթագրությունների հիման վրա պատրաստված մի ամբողջ շարք մոդելներ։ Ժամանակի ընթացքում թանգարանն ընդարձակվել է, և ներկայումս նրա տարածքում ընդգրկված են նաև պալացցինա Ուցիելին (*Palazzina Uzielli*), *Castello dei Conti Guidi*-ն՝ Գվիդի կոմսերի միջնադարյան ամրոցը, Վիլլա դել Ֆեռալեն, Անչիանո գյուղը։

* Վինչի գյուղն ու ամրոցըՎինչի գյուղն ու ամրոցը
* 
* Գրադարանը. 1883 թ.Գրադարանը. 1883 թ.
* Լեոնարդոյի հայրենի տունը ԱնչիանոյումԼեոնարդոյի հայրենի տունը Անչիանոյում

Թանգարանի գլխավոր մուտքը *Piazza dei Guidi*-ից՝ Գվիդիի հրապարակից է։ Այդտեղ, ինչպես նաև Գվիդի կոմսերի ամրոցում, համայնքապետարանը 1939-1942 թվականներին վերակառուցման աշխատանքներ է իրականացրել։

* Լեոնարդո դա ՎինչիԼեոնարդո դա Վինչի
* Palazzina Uzielli-ի ցուցանմուշներիցPalazzina Uzielli-ի ցուցանմուշներից
* Վիտրուվյան մարդըՎիտրուվյան մարդը

*Palazzina Uzielli*-ում բացված են «Շինարարական մեքենաներ», «Տեքստիլ արտադրության մեքենաներ», «Մեխանիկական ժամացույցներ» և «Լեոնարդոն ու անատոմիան» բաժինները։ Այդտեղ սրահներ են հատկացված նաև ժամանակավոր ցուցահանդեսների կազմակերպմն և ուսումնական ծրագրերի իրականացման համար։ *Palazzina Uzielli*-ի հարևանությամբ գտնվում է Լեոնարդոյի գրադարանը, որտեղ պահվում է ձեռագրերի, մատիտանկարների, գծագրերի հարուստ հավաքածու, ինչպես նաև տեխնիկայի պատմությանը վերաբերող տասը հազարից ավելի հղումներ, քաղվածքներ, մեջբերումներ։ Գվիդի կոմսերի ամրոցում (*Castello dei Conti Guidi*) տեղ են գտել «Ռազմի մեքենաներ», «Կամուրջներ», «Թռիչքի ուսումնասիրություններ», «Սարքավորումներ և գործիքներ», «Հեծանիվ և ինքնաշարժ մարտակառք», «Ջուր», «Օպտիկա և հեռանկար», «Երկրաչափական մարմիններ» բաժինները։

* Ավտոմեքենան՝ ըստ Լեոնարդոյի գծագրերիԱվտոմեքենան՝ ըստ Լեոնարդոյի գծագրերի
* ՕդապտտաթևիկՕդապտտաթևիկ
* Հեծանիվը՝ ըստ Լեոնարդոյի գծագրերիՀեծանիվը՝ ըստ Լեոնարդոյի գծագրերի
* ՀրասայլՀրասայլ

Վիլլա դել Ֆեռալեում ներկայացված է Լեոնարդ-նկարչի կյանքը, ցուցադրված են նրա նկարների բարձրորակ վերատպությունները՝ բնօրինակներին համապատասխանող չափսերով։ Կան նաև դիդակտիկ ինստալյացիաներ, բացատրական տեսանյութեր։

Այցելություն-էքսկուրսիան ավարտվում է Լեոնարդոյի ծննդավայրում, նրա կյանքի կարևոր դրվագները ներկայացնող հոլոգրամի դիտումով։

* 
* 
* 
* 
*

Տես նաև
-------

Լեոնարդո դա Վինչի

Գիտության և տեխնոլոգիայի «Լեոնարդո դա Վինչի» թանգարան

Ծանոթագրություններ
------------------

1. ↑  Sistema Cultura — 2015.
2. 1 2 3 4  Sistema Cultura
3. 1 2  Indagine sui musei e le istituzioni similari — 2022.
4. 1 2  Indagine sui musei e le istituzioni similari — 2024.
5. ↑  *Italian National Institute of Statistics* Indagine sui musei e le istituzioni similari — 2021.
6. 1 2  Indagine sui musei e le istituzioni similari — 2020.
7. ↑  Indagine sui musei e le istituzioni similari — 2023.
8. ↑  *Italian National Institute of Statistics* թանգարանների և նմանատիպ հաստատությունների վերաբերյալ ԻԱՎԻ-ի 2015 թվականի հետազոտություն — 2017.
9. ↑  www.museoleonardiano.it/ita/museo/la-storia
10. 1 2 3 4 5  «Leonardian Museum of Vinci». *Leonardian Museum*.
11. ↑  Museo Leonardiano. «Museo Leonardiano press release» (Italian). Արխիվացված է օրիգինալից 2010 թ․ ապրիլի 8-ին. Վերցված է 2021 թ․ մայիսի 26-ին.`{{cite web}}`: CS1 սպաս․ չճանաչված լեզու (link)
12. ↑  Bibliothèque Léonard de Vinci www.davincitour.eu
13. ↑  www.davincitour.eu

Արտաքին հղումներ
----------------

* www.museoleonardiano.it
* www.davincitour.eu

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լեոնարդո դա Վինչիի թանգարան» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | LCCN: nr89005090 · NKC: xx0258906 · SUDOC: 112294863 · VIAF: 263573491 · WorldCat VIAF: 263573491 |

 |